**Mór Városi Önkormányzat Képviselő-testületének**

**389/2024. (X.30.) határozata**

**költségvetési fedezet biztosítása tárgyában**

Mór Városi Önkormányzat Képviselő-testülete Mór Városi Önkormányzat 2024. évi költségvetésében az alábbi feladatok vonatkozásában forrást biztosít:

1./ A Mór, Velegi út 8-10. szám alatti, 24 lakást, és 6 egyéb helyiséget (üzletet, garázst) tartalmazó társasházi lakóépület energiahatékonysági beruházásához az 1 db önkormányzati bérlakásra eső költséghányad befizetésére, és a Mór, Kodály Z. u. 41. szám alatti társasházi lakóépület energiahatékonysági beruházásához a 3 db önkormányzati tulajdonban lévő garázsra eső költséghányad befizetésére az "Általános tartalék” kiadási előirányzata terhére forrást biztosít további bruttó 1.128.963 Ft értékben.

2./ A város játszóterein játszótéri eszközök javítására az "Általános tartalék” kiadási előirányzata terhére forrást biztosít bruttó 1.800 eFt értékben.

3./ A TOP\_PLUSZ operatív program pályázatainak előkészítéséhez műszaki projektkoordinátor igénybevételére az "Általános tartalék” kiadási előirányzata terhére forrást biztosít a Móri Polgármesteri Hivatal 2024. évi költségvetésében bruttó 1.016 eFt értékben, továbbá kötelezettséget vállal arra, hogy e feladatra további 4.064 eFt-ot a Hivatal 2025. évi költségvetésében biztosít.

4./ Az „Általános tartalék” kiadási előirányzata terhére forrást biztosít további bruttó 7.800 eFt értékben a Városi Piac épületegyüttes udvarán tervezett Advent rendezvénysorozathoz kapcsolódó fénydíszek és egyéb eszközök beszerzésére és bérlésére, a dísztéren díszvilágítás kialakítás és egyéb műszaki feltételek biztosítására, valamint bruttó 5.000 eFt értékben új kültéri 3D fénydekorációs elemek beszerzésére.

A Képviselő-testület felkéri a jegyzőt, hogy a költségvetés következő módosításakor gondoskodjon az előirányzatok átcsoportosításáról, illetőleg a 2025. évi költségvetés tervezésekor a döntésben foglaltakat vegye figyelembe.

Határidő: folyamatos

Felelős: jegyző( Pénzügyi Iroda)

 Fenyves Péter Dr. Taba Nikoletta

 polgármester jegyző